થોડા દિવસ પહેલા એક વીડિયો વાયરલ થયો હતો જેમાં લૂંટનો ભોગ બનેલી દાદીની મદદ માટે કુતરાં દોડી આવ્યાં હતાં. વધુ આવો જ એક કિસ્સો સામે આવ્યો છે. આ ઘટના મધ્ય પ્રદેશની છે જ્યાં એક પાલતુ કુતરાએ 14 વર્ષની કિશોરીને બળાત્કારીઓથી બચાવી હતી. છોકરીને બચાવવા કુતરો હવસખોરો સામે ભીડી ગયો હતો. નરાધમોએ કુતરા પર હુમલો પણ કર્યો હતો છતાં કુતરો પાછળ ન હટ્યો. આખરે આરોપીઓએ ઘટના સ્થળેથી ભાગવું પડ્યું હતું. તે સમયે પણ કુતરાએ તેમનો પીછો નહોતો છોડ્યો. ભાગતી વખતે કુતરો બેમાંથી એક આરોપીને ખરાબ રીતે કરડ્યો હતો. આ મામલે પોલીસને સૂચના આપી દેવામાં આવી હતી.